P. Hrušovský, podpredseda NR SR: (2002-03-19):
Pán poslanec Vavrík, nech sa páči. R. Vavrík, poslanec: Vážený pán podpredseda, vážené kolegyne, kolegovia. Nie je vylúčené, že môj pozmeňujúci návrh v prvom rade, ktorý mienim podať a tvorí predmet návrhu, ktorý máte uverejnený pod tlačou 1259, že ho prednesiem aj k tlači 1306, čo týmto činím, a tým sa môže zlepšiť priechodnosť tohto pozmeňujúceho návrhu, čím sa vytvoria identické pracovnoprávne podmienky pre zamestnancov mestských hasičských zborov so zamestnancami Hasičského záchranného zboru Slovenskej republiky. Takže v prvej časti môjho vystúpenia predkladám tieto dva pozmeňujúce návrhy k tlači 1306. Po prvé. V § 1 sa dopĺňa odsek 6 ktorý vrátane poznámky pod čiarou k odkazu 5a znie: Odsek 6: „Na pracovnoprávne vzťahy zamestnancov obcí v mestských hasičských a záchranných zboroch sa vzťahujú ustanovenia § 7, § 18, § 21 ods. 4, § 24 až § 28, § 34 až § 38, § 40 až § 44, § 45 písm. c), § 48, § 69 odsek 1 a 2, § 69 ods. 3 písm. a), b), c), d), e), h), i), j), k), r), t) a u), § 69 odsek 4 až 6, § 85 až § 90, § 91 ods. 1 až 3, § 93 až § 97, § 103 ods. 1 písm. a), b), c), d), e), f), g), h), i), j), k), m) a n), § 103 ods. 2 až 4, § 104 až § 112, § 118, § 121, § 132, § 133 ďalej § 161, § 163, § 164, § 172, § 201 ods. 1, § 202, § 203 a § 205 osobitného predpisu. Odkaz pod čiarou 5a). Poznámka pod čiarou k odkazu 5a) znie: Odkaz 5a) zákon č. 315/2001 Z. z. o Hasičskom záchrannom zbore. To je koniec prvej časti pozmeňujúceho návrhu. Druhá časť bod 2. Za § 55 sa vkladá nový § 55a, ktorý vrátane poznámky pod čiarou k odkazu 47 znie: § 55a ods. 1: „Zamestnanci obcí v mestských hasičských a záchranných zboroch sú povinní podrobiť sa overeniu odbornej spôsobilosti s odkazom pod čiarou 47 do dvoch rokov od vzniku pracovného pomeru.“ Odsek 2. „Na účely tohto zákona sa služobným úradom rozumie zamestnávateľ, príslušníkom sa rozumie zamestnanec, služobným pomerom sa rozumie pracovný pomer, štátnou službou sa rozumie verejná služba, služobným hodnotením sa rozumie pracovné hodnotenie, služobným príjmom sa rozumie plat zamestnanca, služobnou úlohou sa rozumie pracovná úloha, služobnou povinnosťou sa rozumie pracovná povinnosť, nadriadeným sa rozumie vedúci zamestnanec, služobným časom sa rozumie pracovný čas, služobným dňom sa rozumie pracovný deň a dňom služobného pokoja sa rozumie deň pracovného pokoja. Poznámka pod čiarkou k odkazu 47 znie: „§ 40 zákona č. 314/2001 Z. z. o ochrane pred požiarmi.“ Tento môj pozmeňujúci návrh a jeho obidve časti zdôvodňujem tým, ako som už v úvode povedal, ide o vytvorenie identických pracovnoprávnych podmienok pre zamestnancov mestských hasičských a záchranných zborov a príslušníkov Hasičského záchranného zboru Slovenskej republiky. Pozmeňujúci návrh aj s príslušným počtom podpisov 18 odovzdávam spoločnému spravodajcovi. Dovoľte mi ešte vašu pozornosť upriamiť druhým smerom a predložiť druhý pozmeňujúci návrh, ktorý sa týka leteckého útvaru ministerstva vnútra, konkrétne pilotov leteckého útvaru ministerstva vnútra. Preto navrhujem ďalší pozmeňujúci návrh, a to takéhoto znenia: V článku I za druhý bod sa vkladá nový tretí a štvrtý bod, ktoré znejú: Bod 3. V § 20 sa za odsek 3 vkladá nový odsek 4, ktorý nie: Odsek 4. „Zamestnancovi leteckého útvaru Ministerstva vnútra Slovenskej republiky, ktorý pri zabezpečovaní leteckej prepravy vykonáva pracovné činnosti výkonného letca alebo palubného personálu, zamestnávateľ môže namiesto tarifného platu podľa § 19 ods. 1 priznať osobný plat.“ Doterajší odsek 4 sa označuje ako odsek 5. Navrhovaný nový odsek 4 znie: V § 20 v odseku 5 sa slová „odseku 1 alebo odseku 3“ nahrádzajú slovami „odseku 1, 3 alebo 4“. Zdôvodnenie oboch zmien je nasledovné. V súvislosti s prijatím zákona č. 313/2001 Z. z. o verejnej službe došlo, respektívne s účinnosťou od 1. 4. dôjde k značnému poklesu platov v porovnaní so súčasne platným právnym stavom pre letcov letky ministerstva vnútra. Výsledkom by mohol byť hromadný odchod dotknutých zamestnancov leteckého útvaru, nakoľko sa na nich nebude vzťahovať ustanovenie § 55 odsek 8 tohto zákona a nebude vyrovnanie ich platov. Pán predsedajúci, vážené kolegyne, kolegovia, tým končím svojím druhým pozmeňujúcim návrhom. Ďakujem za udelené slovo.